

**ROPAŽU NOVADA PAŠVALDĪBA**

Reģ. Nr. 90000067986

Institūta iela 1A, Ulbroka, Stopiņu pagasts, Ropažu novads, LV-2130

Tālr. 27885518

[novada.dome@ropazi.lv](mailto:novada.dome@ropazi.lv)

Ulbrokā

**SAISTOŠIE NOTEIKUMI**

2023.gada **Nr./23**

*Apstiprināti ar*

*Ropažu novada pašvaldības domes*

*sēdes lēmumu Nr.*

*(protokols Nr.)*

**Grozījumi Ropažu novada pašvaldības domes 2022. gada 8. jūnija saistošajos noteikumos Nr. 25/22 “Ropažu novada pašvaldības aģentūras “Saimnieks” sniegtie pakalpojumi”**

*Izdoti saskaņā ar*

*Publisko aģentūru likuma*

*17. panta ceturto daļu*

Izdarīt Ropažu novada pašvaldības domes 2022. gada 8. jūnija saistošajos noteikumos Nr. 25/22 “Ropažu novada pašvaldības aģentūras “Saimnieks” sniegtie pakalpojumi” šādus grozījumus:

1. Svītrot saistošo noteikumu 7.punktā vārdus “vai maksājot skaidrā naudā Aģentūras kasēs”.
2. Izteikt saistošo noteikumu 1.pielikumu šādā redakcijā (pielikums).

Ropažu novada pašvaldības

domes priekšsēdētāja V. Paulāne

**PASKAIDROJUMA RAKSTS**

**Ropažu novada pašvaldības domes saistošajiem noteikumiem Nr.**

**“Grozījumi Ropažu novada pašvaldības domes 2022. gada 8. jūnija saistošajos noteikumos Nr. 25/22 “Ropažu novada pašvaldības aģentūras “Saimnieks” sniegtie pakalpojumi””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Grozījumu projekts paredz grozīt Ropažu novada pašvaldības domes 2022. gada 8. jūnija saistošajos noteikumos Nr. 25/22 “Ropažu novada pašvaldības aģentūras “Saimnieks” sniegtie pakalpojumi” (turpmāk – saistošie noteikumi) siltumenerģijas tarifa apstiprināšanas kārtību, ar mērķi noteikt vienotu tarifu visā Ropažu novada Stopiņu pagastā neatkarīgi no kurināmā veida, apvienojot vienā tarifā, noteikt stingrāku tarifa apstiprināšanas kārtību, kā arī izslēgt no saistošo noteikumu redakcijas maksāšanu skaidrā naudā Ropažu novada pašvaldības “Aģentūras” (turpmāk – Aģentūra) kasēs.   2. Pastāvošais tiesiskais regulējums nosaka:      1. par Aģentūras sniegtiem pakalpojumiem lietotāji norēķinās bezskaidrā naudā, veicot pārskaitījumu uz Aģentūras izsniegtajā rēķinā norādīto bankas kontu, ievērojot rēķinā norādīto samaksas termiņu un summu, vai maksājot skaidrā naudā Aģentūras kasēs;      2. siltumenerģijas maksa sastāv no pastāvīgās daļas, kas apstiprināta ar saistošajiem noteikumiem un mainīgās daļas, kas aprēķināma pēc reālā energoresursu patēriņa;      3. Aģentūra aprēķinot kārtējā mēneša un/vai apkures sezonas siltumenerģijas apgādes pakalpojumu maksu, vadās pēc Sabiedrisko pakalpojumu regulēšanas komisijas vai citas tai pēc kompetences pielīdzināmas valsts institūcijas izstrādātas un apstiprinātas metodikas siltumenerģijas apgādes pakalpojumu tarifu aprēķināšanai, ciktāl metodika attiecināma uz Aģentūras kompetenci pakalpojumu maksas izstrādē;      4. siltumenerģijas apgādes pakalpojumu maksu apstiprina Aģentūras direktors. |
| 1. Fiskālā ietekme uz pašvaldības budžetu | 1. Saistošo noteikumu īstenošanas fiskālās ietekmes prognoze uz pašvaldības budžetu:    1. samazina vai palielina ieņēmumu daļu (iekļaujot aprēķinus) – grozījumi nemainīs līdzšinējo siltumenerģijas apgādes pakalpojuma tarifu (maksu par pakalpojumu).    2. ietekme uz citām pozīcijām budžeta ieņēmumu vai izdevumu daļā (piemēram, vai, lai īstenotu saistošos noteikumus, jāsamazina finansējums citām pozīcijām) – lai īstenoto saistošos noteikumus, nav jāpalielina finansējums citām Ropažu novada pašvaldības aģentūras “Saimnieks” pozīcijām. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – ņemot vērā, ka maksa par pakalpojumu paliek nemainīga, nav sagaidāma sociālā ietekme; 2. Ietekme uz vidi – saistošie noteikumi neietekmēs vidi; 3. Ietekme uz iedzīvotāju veselību – saistošie noteikumi neietekmēs cilvēku veselību; 4. Ietekme uz uzņēmējdarbības vidi pašvaldības teritorijā – saistošie noteikumi neietekmēs uzņēmējdarbības vidi pašvaldības teritorijā; 5. Ietekme uz konkurenci – ietekme uz konkurenci nav gaidāma. |
| 1. Ietekme uz administratīvajām procedūrām un to izmaksām | 1. Institūcija, kurā privātpersona var vērsties saistošo noteikumu piemērošanā – Ropažu novada pašvaldības aģentūra “Saimnieks”; 2. Paredzētās administratīvo procedūru izmaksas – ar saistošajiem noteikumiem netiek mainītas administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | 1. Pašvaldību funkcijas, kuru izpildei tiek izstrādāti šie saistošie noteikumi – saskaņā ar Publisko aģentūru likuma 17. panta ceturto daļu, Aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem, un saskaņā ar Pašvaldību likuma 10. panta otrās daļas 2.punka b) apakšpunktu pašvaldības domes kompetencē ir noteikt maksu par pašvaldības piegādāto siltumenerģiju, nosakot siltumenerģijas apgādes pakalpojumu tarifu. 2. Pašvaldības cilvēkresursi, kas tiks iesaistīti saistošo noteikumu īstenošanā – ar saistošo noteikumu apstiprināšanu līdzšinēja kārtība nemainās un netiek uzlikti jauni pienākumi vai uzdevumi. Jaunas darba vietas netiks veidotas, to izpildē tiks iesaistīti Aģentūras darbinieki, esošo darba pienākumu ietvaros. |
| 1. Informācija par izpildes nodrošināšanu | 1. Saistošo noteikumu izpildē iesaistītās institūcijas – saistošo noteikumu izpildē ir iesaistīta Ropažu novada pašvaldības aģentūra “Saimnieks”. |
| 1. Prasību un izmaksu samērīgums pret ieguvumiem, ko sniedz mērķa sasniegšana | 1. Paskaidrojuma raksta 1.punktā minēto situāciju nav iespējams atrisināt alternatīvā veidā, neparedzot tiesiskā regulējuma izstrādi, jo saskaņā ar Publisko aģentūru likuma 17. panta ceturto daļu, Aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem. |
| 1. Izstrādes gaitā veiktās konsultācijas ar privātpersonām un institūcijām | 1. Sabiedrības līdzdalības veids - priekšlikumu un iebildumu izvērtēšana un iekļaušana pēc projekta publicēšanas pašvaldības tīmekļa vietnē internetā [www.ropazi.lv](http://www.ropazi.lv). 2. Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē internetā [www.ropazi.lv](http://www.ropazi.lv) no \_\_\_\_\_\_. |

Ropažu novada pašvaldības

domes priekšsēdētāja V. Paulāne